

|  |
| --- |
| **Обобщение** |
| Оценка на въздействието на предложение за Директива на Съвета относно общия режим на облагане с акциз и за отмяна на Директива 2008/118/ЕО (преработен текст). |
| **A. Необходимост от действия** |
| **Защо? Какъв е разглежданият проблем?** |
| Въпреки че Директива 2008/118/ЕО се смята от държавите членки и от икономическите оператори за огромно подобрение спрямо предшестващата я Директива 92/12/ЕИО, бяха набелязани няколко области, нуждаещи се от подобрение:   * липса на синхронизация между акцизните и митническите процедури * процедурите между предприятия, при които се плаща акциз (100 000 на година), продължават да се извършват на хартиен носител * някои от разпоредбите водят до използване на различни процедури в държавите членки и съответно до усложнения за икономическите оператори |
| **Какво се очаква да бъде постигнато с настоящата инициатива?** |
| Инициативата има за цел да намери равновесие между необходимостта да се улесни законната презгранична търговия и необходимостта да се осигури осъществяването на ефективен контрол и мониторинг с цел събиране на акцизните задължения. |
| **Каква е добавената стойност от действие на равнището на ЕС?** |
| При липса на действие на равнището на ЕС при взаимодействията митници — акцизи и в извънредни ситуации държавите членки могат да прилагат различни правила, което създава несигурност и разходи за икономическите оператори.  Извършваните на хартиен носител процедури за движенията между предприятия, при които се плаща акциз, не може да бъдат подобрени без координация в рамките на целия ЕС поради необходимостта от споделяне на общи данни и използване на общи стандарти за оперативна съвместимост. |

|  |
| --- |
| **Б. Решения** |
| **Какви законодателни и незаконодателни варианти на политиката са разгледани? Има ли предпочитан вариант? Защо?** |
| В следната таблица е обобщено какво решение или какви решения се предвиждат за различните проблеми:  Взаимодействия „акцизи — митници“ Процедури между предприятия, при които се плаща акциз  Извънредни ситуации  Синхронизация X  Кръстосана проверка на данните X  Автоматизация X  Общи правила X X X |
| **Кой подкрепя отделните варианти?** |
| Държавите членки подкрепят вариантите за кръстосана проверка на данните между акцизите и митниците и автоматизация на процедурите между предприятия, при които се плаща акциз, особено ако на територията им се извършват много движения или ако акцизната им ставка е висока, защото се очаква тези варианти да снижат административните разходи и да намалят случаите на измами.  Икономическите оператори подкрепят вариантите с автоматизацията на процедурите между предприятия и всички предпочитани общи правила, защото се очаква тези варианти да снижат разходите им при презгранична търговия. |
| **В. Въздействие на предпочитания вариант** |
| **Какви са ползите от предпочитания вариант (ако има такъв; в противен случай — от основните варианти)?** |
| Годишните ползи за държавите членки и икономическите оператори се оценяват съответно на 14,55 и 32,27 милиона евро. |
| **Какви са разходите за предпочитания вариант (ако има такъв; в противен случай — за основните варианти)?** |
| Автоматизация на процедурите между предприятия: еднократните първоначални разходи и годишните повтарящи се разходи за държавите членки се оценяват на 21,52 милиона евро.  Еднократните първоначални разходи и годишните повтарящи се разходи за икономическите оператори се оценяват на 18,85 милиона евро. |
| **Какви ще са последиците за предприятията, МСП и микропредприятията?** |
| Очаква се автоматизацията на процедурите между предприятия, при които се плаща акциз, да имат положително въздействие върху МСП, тъй като те са основните им ползватели.  Общите изисквания за алтернативно доказателство за извеждане и за извънредните ситуации може да имат положително въздействие върху МСП, тъй като ще снижат разходите за спорове с други държави членки, различни от държавата членка на установяване, и може да повишат конкурентоспособността на МСП. |
| **Ще има ли значително въздействие върху националните бюджети и администрации?** |
| Не се очаква значително въздействие върху националните бюджети и администрации, с изключение на разходите и ползите, посочени в предходните раздели. |
| **Ще има ли други значителни въздействия?** |
| Не се очаква да има въздействие върху другите политики, като например основните права, здравеопазването и околната среда.  Не се очаква да има въздействие и върху другите заинтересовани страни, като например гражданите или потребителите. |
| **Г. Последващи действия** |
| **Кога ще се извърши преглед на политиката?** |
| Комисията ще изготви ретроспективна оценка на функционирането на новото законодателство пет години след влизането му в сила. |